kolmikilm (skr tridhātu, triloka; tb khams gsum; hn sanjie; jp sangai), budismis *sansaara kolm *valda, kuhu *olendid satuvad vastavalt nende *tegudele ja *teoviljadele. Esimene on *ihade vald (skr kāmadhātu), kus  domineerivad soovid, kired ja ihad. Teine on *kujude vald (skr rūpadhātu), kus olenditel on veel väline kuju, kuid puuduvad ihad. Sinna võib jõuda pideva süvenenud *mõtluse tulemusel. Kolmas on *kujudeta vald (skr ārūpyadhātu), kus olenditel pole enam ei väliskuju ega ihasid. Budismi mütoloogias kuuluvad viimase alla kõrgeimad ta ...